בס"ד

תהילים ק'

**" משנכנס אב ממעטין בשמחה ..**.

אמר רב יהודה בריה דרב שמואל בר שילת משמיה דרב: כשם שמשנכנס אב ממעטין בשמחה כך משנכנס אדר מרבין בשמחה. אמר רב פפא הלכך בר ישראל דאית ליה דינא בהדי נכרי לישתמיט מיניה באב דריע מזליה ולימצי נפשיה באדר דבריא מזליה " (לכן בן ישראל שיש לו דין עם נוכרי, יתחמק ממנו בחודש אב, שמזלו רע ויזדמן לו באדר, שמזלו טוב - **תענית כט**

* **מה אומר ר' יהודה? ומה מציע ר' רב פפא?**

**א**. מדוע נאמר במשנה כי בחודש אב ממעטין בשמחה, היה צריך לומר: מרבים בעצבות לפי שבחודש אב נחרבו שני בתי המקדש?

"תני בשם רבי נתן: כל החודש כשר לקריאת המגילה. מאי טעמא? (אסתר ט', כ"ב) **והחודש אשר נהפך להם מיגון לשמחה"** (ירושלמי, מגילה פ"א, ה"א). דהיינו, לשיטת ר' נתן הגזירה הייתה על החודש, לא פחותה מהגזרה שהייתה על הימים י"ד וט"ו בחודש אדר. משום כך נקבעה השמחה בגמ' לכל חודש אדר מראשיתו.

**ב**. מדוע קשרה הגמ' בין חודש אב לחודש אדר דווקא?

**ג**. מדוע נקבעה השמחה לכל חודש אדר ולא רק לפורים החל בי"ד וט"ו באדר?

**במדרש מובא: "שחייב האדם על השמחה בהתעסקו במצות, והשמחה במעשה המצוה מצוה בפני עצמו, מלבד השכר שיש לו על המצוה יש לו שכר על השמחה, צריך שיעשה אדם המצות בשמחה ובכוונה שלמה" (רבינו בחיי דברים פרק כ"ח פסוק מ"ז).**

**ד**. מדוע לא ציינה הגמ' באיזה סוג שמחה יש להרבות במהלך חודש אדר?

**"עתיד הקדוש ברוך הוא להפוך תשעה באב לשמחה. שנאמר: כה אמר ה' צבאות צום הרביעי וצום החמישי וצום השביעי וצום העשירי יהיה לבית יהודה לששון ולשמחה ולמועדים טובים (זכריה ח', י"ט).**



**סיפור חסידי**: מעשה במלך אחד שהכביד על עמו, והיה גוזר גזירות קשות ומטיל עליהם מסים וארנונות בלי סוף, העם היה גונח מחוסר אונים, מתאונן וממלא את הגזירות, ומשלם את המסים. ככל שפחד המלך נפל על העם הוסיף המלך להטיל מסים וגזירות חדשות והעם הוסיף להתאונן, משלחות ניסו להסביר למלך והשתדלו להשפיע עליו להקל את הנטל ולא הצליחו. והמלך הוסיף ללכת בדרכו והפיל פחדו ואימתו על העם. עד שניטל מן העם כוח הסבל, ואז פרצו בצחוק, והתחילו צוחקים לגזירות המלך. התפשט הצחוק יותר ויותר, עד שיום אחד נפקחו עיניהם וראו את המלך במלוא קלונו והורידוהו מכסאו. כלומר, התיקון בא להם תודות לצחוק. זוהי גם דרכם של אלה החפצים לתקן את חיי החברה, להבליט את הצחוק שבגזירות ובמעשים המכבידים על החיים והתיקון בא דרך הצחוק. וכן אמר דוד המלך: "עם נבר תתבר ועם עקש תתפתל", ושלמה בנו אמר: "אם ללצים הוא יליץ" (משלי ג, לד). וכן נהג מו"ר אבי אב"י חגבי זצ"ל לחפש בכל ענין של צער את המצחיק שבתוכו, וע"י כך למתק את הדין.

**"אין שם שמחה גדולה ומפוארה אלא לשמח לב עניים ויתומים ואלמנות וגרים".**

**רמב"ם הלכות מגילה וחנוכה פרק ב'**

משמחים את תושבי שדרות

מתנדבים הגיעו לעיר הדרומית מוכת הקסאמים וחילקו...ארטיקים!

* כתוב מכתב שישמח ילד בשדרות .

כתיבה ועריכה:צוות ספרות :סיגלית יצחק הלוי, מליק עירית ,שושן יפה

**עבדו את יי' בשמחה, , האדם מקבל מן השמים כפי הנהגתו בארץ. אם הוא שרוי בשמחה, באותה מידה משמחים אותו מן השמים, ואם הוא שרוי בעצבות, באותה המידה מקבל דינים מן השמים למעלה. זוהר, שמות, דף קפד:**

* לגבי מיעוט שמחה הגדירו חז"ל הגדרות הלכתיות ברורות.

הבא דוגמאותלכך.

* לעומת זאת ,חז"ל לא הגדירו בהלכה ,למעשה ,איך מרבים בשמחה באדר. מדוע?

במה משמחים? ביין. רבי יהודה אומר: אנשים בראוי להם, ונשים בראוי להן. אנשים בראוי להם: ביין, ונשים במאי? תני רב יוסף: בבבל בבגדי צבעונין, בארץ ישראל בבגדי פשתן מגוהצין. תניא רבי יהודה בן בתירא אומר: בזמן שבית המקדש קיים אין שמחה אלא בבשר. שנאמר: "וזבחת שלמים ואכלת שם ושמחת לפני ה' אלהיך", ועכשיו שאין בית המקדש קיים, אין שמחה אלא ביין. שנאמר: ויין ישמח לבב אנוש (פסחים, קט.).

מקור א.

"אמר רב נחמן: כל ליצנות אסורה, חוץ מליצנות של עבודה זרה שמותרת".

מגילה כ"ה

מקור ב.

"רב ברוקא היה מצוי בשוק, והיה אליהו הנביא מצוי אצלו.

שאל אותו (רב ברוקא את אליהו הנביא): יש בשוק זה בן עולם הבא?

(האם קיים בשוק הזה אדם שמעשיו טובים בצורה מיוחדת?)

אמר לו: לאו.

בינתיים באו שני בני אדם.

אמר לו אליהו: הללו בני עולם הבא הם.

הלך אצלם רב ברוקא, אמר להם: מה מעשיכם?

אמרו לו: בני אדם שמחים אנו, ומשמחים עצובים..."

תענית כ"ב

* **האם לדעתך,המקורות מתנגשים או משלימים זה את זה?**
* **למה התכוון רב נחמן באומרו: "כל ליצנות אסורה"?האם זה אקטואלי לימינו?**
* **מדוע ,דווקא האנשים המשמחים הם בני העולם הבא ?**
* **האם זכית לשמח אנשים עצובים מתי והיכן?**

**תלמה אליגון:**
**איזה יום שמח לי היום
איזה יום!
פתע בא אורח לי היום
איזה יום!

איזה יום שמח
יום של הפתעות
העולם מלא ניסים ונפלאות.
איזה יום שמח
יום של הפתעות
העולם מלא ניסים ונפלאות
איזה יום!**

(שיר השירים רבה, פר' א').